رینه

رینه مازرون اوستان ره اتا شهر هسته که  شهرستان دله قرار دارنه. این شهر سال ۱۳۹۵ سرشماری گدر، ۹۸۲ نفر جمیعت داشته.نفوس و مسکن عمومی سرشماری (۱۳۹۵)

رینه شهرستان آمل دله و بخش لاریجان دله قرار داینه. و لاریجان گت‌ترین شهر هسه اما لاریجان مرکز گزنک هسه. اینتا شهر دماوند دامنه سر واقع هسه و زمسّون دله خله سرد بونه. رینه شه آبگرمسه معروف هسه و همچنین کوهنوردون رینه ره اشناسنّه چون که اوهان دماوند بوردنسه گاهی از رینه شوننه و از رینه ایستگاه استفاده کننه.

جوغرافی
مازندران شهرون دله، رینه خله به تهران نزیک هسه و دو ساعت قاعده تهران جا فاصله داینه. ون فاصله آمل جائی تقریبا هم‌اتی هسه. رینه بوردنسه مردم معمولا جاده هراز جا شوننه و از پلمون یا پلور فرعی دله داخل بوننه و شه راه ره شوننه.

 فرهنگ 
رینه فاصله با استان تهران مرز خله نیه اما رینه فرهنگ دکّل مازرونی هسه و ون مردم مازرونی حرف زننه. رینه مردم شه مذهبی بوئنسه معروف هسنه و اینتا شهر اته امامزاده، سه تا مسجد و اته تکیه داینه. لاریجان دله، رینه تکیه ره اشناسنّه و هر سال محرم وقت رینه تکیه اته خله آدمون ره شه خد پلی جذب کنّه. هر سال تابسّون که آمل و تهران گرم بوننه رینه هوا معتدل بونه و اینتا شهر جمعیت خله مَشت بونّه.

 په‌نویس 

رج:آمل شهرستان
رج:مازرون اوستان شهرون